Daerah Cameron Highlands

Cameron Highlands merupakan sebuah daerah di negeri Pahang, Malaysia. Daerah ini terletak di barat laut negeri Pahang dan berkeluasan 712 kilometer persegi yang merangkumi tiga buah mukim. Pusat pentadbiran daerah ini terletak di Tanah Rata.

Etimologi 
Perkataan "Cameron" diambil sempena nama seorang juruukur British, William Cameron yang menemui kawasan daerah ini semasa melakukan ekspedisi di Banjaran Titiwangsa pada tahun 1885. Perkataan "Highlands" pula bermaksud tanah tinggi yang merujuk kepada lokasi daerah ini yang berada di kawasan tanah tinggi.

Pentadbiran 

Daerah Cameron Highlands ditadbir satu pihak berkuasa tempatan iaitu Majlis Daerah Cameron Highlands yang berpusat di Tanah Rata. Daerah ini terbahagi kepada tiga buah mukim, sebuah bandar dan tiga buah pekan.

Mukim 
 Mukim Hulu Telom
 Mukim Ringlet
 Mukim Tanah Rata
 Bandar Tanah Rata
 Pekan Brinchang
 Pekan Lubok Tamang
 Pekan Ringlet

Geografi 
Daerah Cameron Highlands terletak di barat laut negeri Pahang, bersempadan dengan daerah Lipis di timur dan selatan, negeri Perak di barat dan Kelantan di utara. Daerah ini merupakan daerah terkecil di Pahang dengan keluasan 712 kilometer persegi.

Secara geografinya daerah ini berada di atas Banjaran Titiwangsa dengan ketinggian antara  hingga  di atas paras laut. Ketinggian maksimum daratan di daerah ini mencapai sekitar . Daerah ini juga menempatkan beberapa gunung seperti Gunung Batu Brinchang, Gunung Berembun, Gunung Irau, Gunung Jasar, Gunung Mentigi, Gunung Perdah dan Gunung Swettenham.

Demografi 
Berdasarkan bancian Malaysia 2020 jumlah penduduk di Daerah Cameron Highlands ialah seramai 39,004 orang dengan kepadatan penduduk 55 orang perkilometer persegi yang dikategorikan sebagai taburan penduduk sederhana. Majoriti penduduk di daerah ini merupakan Bumiputera, membentuk lebih 51 peratus penduduk. Kaum kedua terbesar merupakan kaum Cina diikuti India. Lebih 13 peratus penduduk merupakan bukan warganegara.

Nisbah penduduk lelaki kepada penduduk wanita ialah 0.8. Terdapat 15,980 tempat kediaman dengan sebanyak 9,798 isi rumah. Purata saiz isi rumah pula dicatatkan seramai empat orang dalam sebuah rumah. Lebih 26 ribu penduduk dalam kalangan umur bekerja, 10 ribu dalam golongan muda dan selebihnya seribu orang merupakan warga tua.

Agama 
Majoriti penduduk di daerah Cameron Highlands beragama Islam yang terdiri daripada penduduk berbangsa Melayu dan beberapa etnik lain. Agama kedua terbesar merupakan agama Buddha yang kebanyakannya dianuti penduduk berbangsa Cina. Agama ketiga terbesar merupakan agama Hindu yang majoritinya terdiri daripada penduduk berbangsa India. Kebanyakan penduduk bumiputera selain Melayu menganut agama Kristian atau tidak beragama.

Rujukan 
Cameron Highlands
Banjaran Titiwangsa